钦定古今图书集成/明伦汇编/官常典/第744卷 > 何承光 高日临 高锡 陈国俊
## 钦定古今图书集成/明伦汇编/官常典/第744卷 > 何承光 高日临 高锡 陈国俊

按《明外史忠义传》：“承光，贵州镇远人。万历四十年举
于乡。崇祯中，历官夔州同知。七年二月，贼由荆州入
夔门，遂犯夔州。城中仓猝无备，副使周士登在涪州，
通判黄尚仪、推官刘应侯、奉节知县谈楚良悉遁。承
光摄府事，督吏民城守。力竭无援，城遂陷。承光整冠
带危坐，贼入杀之，投尸于江。自贼起陕西，转寇山西”、
畿辅、河南、北及湖广、四川，摧陷州县数十，未有破大
郡者。至是天下为震动，承光赠夔州知府。贼他部自
汉中犯大宁，知县高日临见势弱不能守，啮指书牒
乞援。上官率众御之北门，兵败，被执。胁降，大骂不屈，
贼碎其体而焚之。训导高锡及妻女、巡检陈国俊及
妻皆遇害。日临，字俨若，鄱阳恩贡生